Ceylon Tea Services

Ceylon Tea Services (CTEA) on srilankalainen, erityisesti Dilmah-tuotemerkillä myydyn, lähinnä ortodoksiseen tuotantotapaan perustuvan teen valmistajana tunnettu teetalo. CTEA on osa laajempaa MJF-yrityskonsernia, ja kokonaisuus luettiin vuonna 2013 maailman kymmenen suurimman teetalon joukkoon. Vuosia suurten monikansallisten teetalojen palveluksessa toiminut Merrill J. Fernando (1930-) hankki ensimmäiset omat srilankalaiset teeviljelmänsä ja perusti nykyisen konsernin ensimmäisen yrityksen (MJF Exports Ltd) vuonna 1974. Jo tätä varhaisemmin, vuonna 1962, hän oli perustanut oman yrityksen (Merrill J. Fernando & Company) viedäkseen Ceylonin teetä Neuvostoliittoon. Colombon pörssissä noteerattu Ceylon Tea Services Plc on perustettu vuonna 1981. Sen kotipaikka on Sri Lankan Läntisen provinssin Peliyagoda. CTEA:n pääomistus on yhä perustajasuvun eli Merrill J. Fernandon ja hänen poikiensa hallinnassa yksityisyrityksisten (MJF Teas, MJF Exports ja MJF Sons) välityksellä. Vuonna 1988 käyttöön otettu tuotebrandi Dilmah on muodostettu Merril J. Fernandon poikien nimestä: Dilhan C. Fernando ja Malik J. Fernando. thumb|left|Kuppi Dilmahin vihreää jasmiiniteetä. Nykyään Dilmah-brändi on levinnyt maailmanlaajuisesti yli 90 maahan. Dilmah-teen vähittäismyynniksi raportoitiin vuonna 2013 maailmanlaajuisesti 550 miljoonaa Australian dollaria. Tästä noin kymmenys on peräisin Australiasta, jossa se oli kolmanneksi suosituin teebrandi 13,7 prosentin markkinaosuudellaan. Ceylon Tea Servicesin liikevaihto oli tilivuonna 2014–2015 yhteensä 7,357 miljardia Sri Lankan rupiaa eli noin 48,2 miljoonaa euroa (vaihtokurssin 1.3.2015 mukaan). Tämä edusti vain osaa koko MJF Holdings-konsernin liikevaihdosta, johon moneen eri maahan perustetut tytäryhtiöt kuuluvat. CTEA:n päätoimintoja tukevia liiketoimintamuotoja ovat muun muassa: * teeturismi: teeviljelmille sijoitetut viiden tähden vierashuoneistot (Ceylon Tea Trails -brändi) * teekoulut: vuodesta 2008 lähtien, aluksi koulu avattiin Sri Lankaan ja Ranskaan * Dilmah t-Bar ja pikateebaarit: yhteensä yli 200 omassa hallinnassa olevaa teebaaria eri puolilla maailmaa Laajemman MJF-konsernin toiminta sisältää pakatun, tuotenimellä varustetun teen valmistamisen ja viennin ohella esimerkiksi paino- ja pakkaustoimintoja sekä teepensas-, kookospalmu-, maustekasvi- ja kumipuuviljelmien hallintaa ja niiden tuotannon markkinointia. Yrityskonsernin perustaja on palkittu vuonna 2015 norjalaisella Business for Peace -tunnustuksella. == Lähteet== ==Aiheesta muualla== * An Introduction to Dilmah - the Single Origin Tea (video) (youtube.com) *Tea marketing in Australia: New challenges for Sri Lanka (7.1.2015) (dailymirror.lk) *Feizal Samath: Merrill J. Fernando: The underdog entrepreneur who challenged the multinationals (18.3.2013, Business Times/ The Sundaytimes Sri Lanka) (sundaytimes.lk) *Traitors will ruin tea industry – Dilmah boss (28.6.2012) (dailymirror.lk) *Dilmah (pdf) (superbrands.com) *Ceylon Tea Services (pdf, lyhyt yrityscase) (american.edu) * * *Steve A. Morrell: Dilmah third largest standalone global tea brand (29.6.2007) (island.lk) *Eric Ellis: A cup of tea like a fine wine (20.6.2007) (fortune.com) *Our Tea Selection (yrityksen teetuoteperheet) *Dilmah (UK), Dilmah (Australia), , Dilmah (Hollanti) , Dilmah Rossija , Dilmah (Puola) Luokka:Teetalot Luokka:Srilankalaiset yritykset